Sigrid-siktets bil hadde kraftig bulk på panseret
- Bilen er meget interessant for oss, fordi den ble brukt av siktede på den tiden. Vi er fortsatt ikke ferdig med alle undersøkelsene rundt bilen, opplyser politiadvokat Cecilie Gulnes til VG. VG og VG+ trykker i dag bilder av en Citroën som har en kraftig bulk på panseret og knuseskader nederst på frontruten. Her kan du se bildene (krever abonnement). 37-åringen solgte bilen få dager etter at Sigrid Giskegjerde Schjetne forsvant. Et av spørsmålene politiet må avklare er om skadene skyldes at den siktede 37-åringen kjørte på 16-åringen da hun var på vei hjem fra venninnen. Forsvarer John Christian Elden har gjentatte ganger lansert teorien om at Sigrid døde i en bilulykke. - Bildene underbygger teorien om bildrap. Men spørsmålet er hvem som kjørte bilen, sier Elden til VG. 37-åringen nekter for å ha noen med drapet å gjøre. Politiet mener imidlertid at de har bevis for at 16-åringen ble drept på et senere tidspunkt. De har funnet blodspor fra Sigrid i campingvognen hvor 37-åringen overnattet da han var i Oslo.
Politiet undersøker en bil som tilhørte 37-åringen som er siktet for drapet på Sigrid Giskegjerde Schjetne (16).